**Laura Karney –oboè i corn anglès**

Laura Karney és una oboista que actualment viu a Barcelona (Catalunya) i gaudeix d’una exitosa carrera com a freelance que fins ara l’ha dut a 13 països a 3 continents. Amb interessos molt diversos, Karney toca l’oboè i el corn anglès en concerts tant de repertori barroc i clàssic -amb instruments d’època i acompanyats de comentaris històrics- com amb compositors i conjunts contemporanis amb qui ha realitzat primícies mundials.

Laura Karney ha treballat amb *SEM* ensemble, *Alarm Will Sound*, la *Cosmopolitan City Orchestra*, la *Peconic Chamber Orchestra, Britten Sinfonia,* la *Lisbon Metropolitan Orchestra,* la *Südwestdeutsche Philharmonie Konstanz* i l’Orquestra de València. És també fundadora de *Zoco*, un duo de guitarra i oboè, el *Prestige Quartet*, un conjunt de vent, *Skogensemble,* un petit grup de cambra que actualment treballa en una òpera escrita per un jove compositor americà, i *Ardesco*, un grup de cambra multimèdia, format per un quartet de corda, un baix, un oboè i un dissenyador d’il·luminació.

Els fonaments de la seva carrera artística els trobem als seus estudis de grau i postgrau en oboè a la *Eastman School of Music* de Rochester (Nova York) i la *Hochschule für Musik* de Trossingen (Alemanya) sota el mestratge dels oboistes de renom internacional Richard Killmer i Nicholas Daniel, i al seu treball amb Martin Stadler i Carlo Barone sobre la pràctica interpretativa d’instruments històrics.